open-index/open-wikipedia-markdown huggingface dataset:
Rugby klub Bratislava

**Rugby Klub Bratislava** je slovenský ragbyový klub so sídlom v Novom Meste v Bratislave, založený v roku 2015. Je považovaný za jeden z najúspešnejších ragbyových tímov na celom Slovensku . 

Klub pôsobí v slovenskej ragbyovej súťaži a popri súťažných stretnutiach absolvuje aj priateľské zápasy s tímami z Rakúska, Česka a Maďarska.

## História

### Vznik
Klub vznikol v roku 2015 pôvodne pod názvom . Klub založili Charles Cimetiere a Christopher Bush. V roku 2016 Rugby Klub Bratislava vyhral prvú mužskú rugby league. 

## Štadión
Družstvo trénuje na ihrisku Ekonomickej univerzity na Pasienkoch (Športový areál Ekonomickej univerzity) na Trnavskej 37, pri Tehelnom poli, štadióne, ktorý využíva prvoligový slovenský klub ŠK Slovan Bratislava . 

## Referencie

* Rugby Klub Bratislava - Skola Rugby
* Detský rugby turnaj v Bratislave
* Rugby: Šport gladiátorov alebo džentlmenov?
* SLOVAQUIE Le rugby existuje v Bratislave a rozvíja sa vo Francúzsku v rámci projektu
* „Charlie“ Charles CIMETIERE, prezident a zakladateľ Ragbyového klubu Bratislava - Skola Rugby
* Ragbyová škola/Škola Bratislava
* 1. KOLO. 1. RESPECT LIGA. druhá divízia Slovensko
* Dôkazy o občianskych združeniach

## Externé odkazy

* Rugby Klub Bratislava Facebook
* Webová stránka Rugby Klubu Bratislava Wordpress
* Slovak Rugby League
Kategória:Šport v Bratislave
Kategória:Rugby league
Kategória:Ragby
Kategória:Ragby na Slovensku
Železničná zastávka Drahovce

**Železničná zastávka Drahovce** je železničná zastávka pri obci Drahovce. Nachádza sa v nadmorskej výške  medzi zastávkami Veľké Kostoľany a Piešťany na 73,365 km. Stanica je súčasťou trate Bratislava – Žilina, ktorá je elektrifikovaná 25 kV 50 Hz. Súčasťou modernizácie úseku trate Trnava - Nové Mesto nad Váhom v roku 2006 boli okrem vlastnej trate i nástupištia a podchody. Od roku 2019 sa zastávka pre osobnú dopravu nevyužíva.

Budova stanice sa nachádza vpravo, v smere od Trnavy. Stojí na severovýchodnom okraji obce, najbližšia autobusová zastávka je vzdialená asi 700 m.

## Referencie


Drahovce
Kategória:Železničné stanice v Trnavskom kraji
Kategória:Drahovce
Private Lessons

**Private Lessons** môže byť:

* americký film z roku 1981, pozri ''Private Lessons'' (film z roku 1981)
* maďarský film z roku 2000, pozri ''Private Lessons'' (film z roku 2000)
* americký film z roku 2011, pozri ''Private Lessons'' (film z roku 2011)
Zlatá lopta FIFA 2011

Víťaz ceny **Zlatá lopta FIFA 2011** (fr. *FIFA Ballon d’Or 2011*) bol vyhlásený na slávnostnom odovzdávaní cien, ktoré sa konalo v Zürichu vo Švajčiarsku 9. januára 2012. Ocenenie získal už tretí rok po sebe hráč FC Barcelona, Argentínčan Lionel Messi.

Slávnostný ceremoniál moderoval Ruud Gullit (víťaz z roku 1987). Zúčastnili sa ho okrem iných aj prezident FIFA Sepp Blatter, Pelé, Lothar Matthäus (víťaz z roku 1990), Ronaldo (víťaz z rokov 1997 a 2002) a speváčka Shakira.

Cenu FIFA pre hráčku roka získala Japonka Homare Sawa, hráčka japonského klubu INAC Kobe Leonessa. Ocenenie pre trénera roka získal Pep Guardiola tréner FC Barcelona, a cenu pre tréner roka v ženskej kategórii získal Norio Sasaki, tréner japonskej ženskej reprezentácie. Cenu FIFA Puskás (gól roka) získal Neymar, cenu prezidenta FIFA získal Sir Alex Ferguson a cenu FIFA za fair play získala Japonská futbalová asociácia.

Do svetovej jedenástky FIFA/FIFPro bolo vybraných päť hráčov z FC Barcelony, štyria hráči z Real Madrid a dvaja z Manchester United.

## Mužská kategória

### Najlepší hráč

File:Messi vs Nigeria 2018.jpg|thumb|upright|1. miesto – Lionel Messi
File:Cristiano Ronaldo playing for Al Nassr FC against Persepolis, September 2023 (3x4 cropped).jpg|thumb|upright|2. miesto – Cristiano Ronaldo
File:Xavi, Persepolis vs. Al Sadd, 20190520 02 (cropped).jpg|thumb|upright|3. miesto – Xavi Hernández


**Nasledujúcich 20 hráčov bolo tiež nominovaných na víťazstvo FIFA Ballon d'Or 2011:**

## Ženská kategória

### Najlepšia hráčka

File:Homare Sawa 2015 (cropped).jpg|thumb|upright|1. miesto – Homare Sawa
File:Marta Vieira da Silva 2013.jpg|thumb|upright|2. miesto – Marta
File:Abby Wambach USA vs Can Sep17.jpg|thumb|upright|3. miesto – Abby Wambachová


O cenu sa uchádzalo aj týchto sedem hráčok:

## Tréner roka FIFA pre mužský futbal

## Tréner roka FIFA pre ženský futbal

## [[Cena Ferenca Puskása]]

## [[Svetová jedenástka FIFA FIFPro]]

## Prezidentská cena FIFA

*  Sir Alex Ferguson

## Cena FIFA za fair play
*  – Japonská futbalová asociácia

## Referencie

## Externé odkazy
* Zlatá lopta FIFA 2011výsledky hlasovania (PDF)
* Hlasy kapitánov, trénerov a médii FIFA 2011 (PDF)
* Hlasy kapitániek,trénerov a médii FIFA 2011 (PDF)
**Tréneri:**
* Hlasy kapitánov, trénerov a médii FIFA 2011 (PDF)
* Hlasy kapitániek,trénerov a médii FIFA 2011 (PDF)

## Zdroj

Kategória:Zlatá lopta
Kategória:Futbal v 2011
Mount Wilhelm

**Mount Wilhelm** () je najvyšší vrch Papuy-Novej Guiney. Leží v pohorí Bismarck Range. Vrch je pomenovaný po Wilhelmovi, synovi Otta von Bismarcka. Vrch je zároveň najvyšším bodom provincií Simbu, Jiwaka a Madang. Prominencia vrchu je 2959 m.

## Galéria

Súbor:Wilhelm-summit.jpg|Vrchol
Súbor:Mt Wilhelm US Plane.jpg|Trosky lietadla US Air Force z roku 1944


## Referencie

## Iné projekty

Kategória:Najvyššie vrchy štátov
Kategória:Vrchy v Papue-Novej Guinei
Kategória:Štvortisícovky v Papue-Novej Guinei
Daniil Vadimovič Tarasov

**Daniil Vadimovič Tarasov** (* 27. marec 1999, Novokuzneck, Rusko) je ruský profesionálny hokejový brankár, ktorý aktuálne pôsobí v tíme Florida Panthers v National Hockey League.

## Kariéra
Daniil Tarasov hokejovo vyrastal v meste Ufa, kde pôsobil v juniorskom programe klubu Tolpar Ufa. Za klub následne aj debutoval v seniorskom hokeji, keď v sezóne 2018/2019 pôsobil striedavo v KHL a nižšej VHL, v ktorej v roku 2019 bol vyhlásený za najlepšieho nováčika.

Do NHL bol v roku 2017 draftovaný klubom Columbus Blue Jackets v 3. kole (celkovo ako 86.).

Sezónu 2019/2020 strávil v najvyššej fínskej súťaži Liiga, v ktorej chytal ako prvý brankár tímu Ässät Pori. Následne sa ešte na sezónu vrátil do Ruska, ale už na jar 2021 začal pôsobiť v Cleveland Monsters v American Hockey League.

Debut v NHL Tarasov zažil 2. decembra 2021 proti Dallasu Stars, v ktorom chytil 34 z 37 striel pri prehre 2:3. Organizácia Blue Jackets mu začala sporadicky dávať šance v prvom tíme, ale náhradníkom prvého brankára Elvisa Merzļikinsa sa stal až v sezóne 2023/24. Výkonnostne sa mu však nedarilo a s nástupom mladého Jeta Greavesa, sa Blue Jackets rozhodli v lete 2025 práva na Tarasova vymeniť do Floridy Panthers za voľbu v 5. kole draftu.

Tarasov na Floride vytvoril tandem s ruským veteránom Sergejom Bobrovskim.

## Reprezentačná kariéra
Daniil Tarasov reprezentoval Rusko na Majstrovstvá sveta v ľadovom hokeji hráčov do 18 rokov (2016) a na Majstrovstvách sveta  do 20 rokov (2019), kde získal bronzovú medailu.

## Štatistiky v NHL

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Prehľad výmen

## Referencie

## Iné projekty

Kategória:Ruskí hokejisti
Kategória:Ruskí hokejoví brankári
Kategória:Brankári Columbus Blue Jackets
Kategória:Brankári Florida Panthers
Kategória:Hráči Salavat Julajev Ufa
Kategória:Hráči Ässät Pori
Kategória:Hokejisti draftovaní klubom Columbus Blue Jackets
Jet Greaves

**Jet Greaves** (* 30. marec 2001, Cambridge, Ontário, Kanada) je kanadský profesionálny hokejový brankár aktuálne pôsobiaci v tíme Columbus Blue Jackets v National Hockey League.

## Kariéra
Jet Greaves nebol nikdy draftovaný do NHL. Napriek tomu výrazne pôsobil v elitnej kanadskej juniorskej súťaži Ontario Hockey League, kde pôsobil za klub Barrie Colts a v roku 2019 bol menovaný do All-Rookie tímu.

V roku 2021 podpísal s klubom Columbus Blue Jackets nováčikovskú zmluvu a začal pôsobiť v ich farmárskom tíme Cleveland Monsters v American Hockey League. Debut v NHL zažil v sezóne 2022/23, keď v zápase proti Torontu Maple Leafs zastavil 46 zo 49 striel. Napriek jeho výbornému výkonu Blue Jackets prehrali 2:4.

O miesto náhradníka Elvisa Merzļikinsa bojoval s Daniilom Tarasovom. Prelomovou bola pre Greavesa sezóna 2024/25, v ktorej v 11 zápasoch udržal 93,8% úspešnosť zákrokov. V následnej sezóne 2025/26 bol Tarasov vymenený do Floridy Panthers a Greaves vytvoril s Merzlikinsom brankársky tandem.

## Štatistiky v NHL

## História zmlúv

:ročná výška platu zarátaná do platového stropu na úrovni NHL
:jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Referencie

## Iné projekty

Kategória:Kanadskí hokejisti
Kategória:Kanadskí hokejoví brankári
Kategória:Brankári Columbus Blue Jackets
Kategória:Osobnosti z Ontária
Eliáš II.

**Eliáš II.** môže byť:

* jeruzalemský patriarcha v rokoch 770 až 797, pozri Eliáš II. (jeruzalemský patriarcha)
* patriarcha Cirkvi Východu v rokoch 1110 až 1131, pozri Eliáš II. (patriarcha Cirkvi Východu)
* grécky alexandrijský patriarcha v rokoch 1171 až 1175, pozri Eliáš II. (alexandrijský patriarcha)
* gruzínsky patriarcha v rokoch 1977 až 2026, pozri Eliáš II. (gruzínsky patriarcha)

Kategória:Rozlišovacie stránky – Panovník
Eliáš I.

**Eliáš I.** môže byť:

* gruzínsky patriarcha v 90. rokoch 4. storočia, pozri Eliáš I. (gruzínsky patriarcha)
* jeruzalemský patriarcha v rokoch 494 až 516, pozri Eliáš I. (jeruzalemský patriarcha)
* sýrsky antiochijský patriarcha v rokoch 709 až 723, pozri Eliáš I. (sýrsky antiochijský patriarcha)
* grécky alexandrijský patriarcha v rokoch 963 až 1000, pozri Eliáš I. (alexandrijský patriarcha)
* patriarcha Cirkvi Východu v rokoch 1028 až 1049, pozri Eliáš I. (patriarcha Cirkvi Východu)

Kategória:Rozlišovacie stránky – Panovník
Buková (potok)

**Buková** je vodný tok v Malých Karpatoch na území okresu Trnava. Je to pravostranný prítok Trnávky v povodí Dudváhu, má dĺžku približne 4,3 km a je tokom VII. rádu. Pramení a preteká územím Chránenej krajinnej oblasti Malé Karpaty.

## Priebeh toku
Potok pramení v strednej časti Malých Karpát, v ich podcelku Pezinské Karpaty a geomorfologickej časti Bukovská brázda, na juhovýchodnom úbočí Osečníka (), v nadmorskej výške približne  Od prameňa v lokalite Vrchné diely tečie juhovýchodným smerom cez oblasť Medzi výmoľmi. Lemovaný širším pásom vyššej vegetácie sa mierne stáčajúc na východ uberá k obci Buková, kde priberá významný ľavostranný prítok. Na okraji centrálnej časti obce opúšťa Bukovskú brázdu i Pezinské Karpaty a v rámci Malých Karpát prechádza do podcelku Brezovské Karpaty. Popod Dudášku sa vlní zalesneným, no z väčšej časti osídleným údolím popri hlavnej ceste do Trstína. Od lokality Horné mlyny po ústie kopíruje potok turistická magistrála Cesta hrdinov SNP. Na dolnom toku opúšťa Chránenú krajinnú oblasť Malé Karpaty a popri veľkom kameňolome vedie do lokality Nespalovci. Tu sa v nadmorskej výške približne  vlieva pravostranne do riečky Trnávky. Potok patrí do povodia Dudváhu a Malého Dunaja, resp. do širšieho povodia rieky Váh. 

Buková pramení a preteká územím obce Buková v okrese Trnava v Trnavskom kraji, len v oblasti ústia vedie krátko katastrom Trstína.

## Referencie

## Pozri aj
* Zoznam vodných tokov v povodí Váhu 
* Malé Karpaty, Brezovské Karpaty
* Pezinské Karpaty, Bukovská brázda
* Chránená krajinná oblasť Malé Karpaty

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Malých Karpatoch
Kategória:Povodie Malého Dunaja
Kategória:Vodné toky v okrese Trnava
Kategória:Trstín
Kategória:Buková (okres Trnava)
Josef Blotz

**Josef Dieter Blotz** (* 22. november 1956, Hadamar, Nemecko) je nemecký armádny dôstojník vo výslužbe. Naposledy pôsobil ako zástupca veliteľa Eurocorps v Štrasburgu vo Francúzsku. Od januára 2023 je členom Zvrchovanej rady Maltézskeho rádu a od februára 2025 je Hlavným špitálnikom Maltézskeho rádu.

## Vojenská kariéra
Svoju vojenskú kariéru Josef Blotz začal v roku 1975, keď sa prihlásil ako kandidát na dôstojníka 42. pešieho práporu Bundeswehru. Dôstojnícky výcvik a titul z pedagogických vied absolvoval na Univerzite nemeckých ozbrojených síl v Mníchove, kde pôsobil v 152. mechanizovanom pešom prápore.

Následne absolvoval štábny kurz na Vysokej škole generálneho štábu nemeckých ozbrojených síl v Hamburgu. V roku 1989 bol pridelený do generálneho štábu ozbrojených síl v Bonne, neskôr pôsobil ako podplukovník a veliteľ oddelenia v 37. mechanizovanej pešej brigáde.

Na Najvyššom spojeneckom velení v Európe slúžil ako dôstojník v spravodajskej divízii, potom v rokoch 1995 až 1997 ako veliteľ 581. pešieho práporu v Berlíne a následne bol pridelený na Federálne ministerstvo obrany.

V rokoch 2004 až 2005 študoval na Národnej obrannej univerzite vo Washingtone, kde získal magisterský titul v odbore strategických národných bezpečnostných vied. Následne velil 30. mechanizovanej pešej brigáde a slúžil ako regionálny veliteľ pre severný región Afganistanu počas misie Medzinárodných bezpečnostných a pomocných síl. Počas tej istej misie pôsobil aj ako zástupca a veliteľ Divízie pre politické a vojenské záležitosti a velil nemeckej pechotnej škole ozbrojených síl.

Následne sa stal riaditeľom operácií vo veliteľstve NATO, predtým ako bol v roku 2016 prevelený do nemeckého Veliteľstva podpory spoločných síl a vyslaný ako hlavný vojenský poradca do podpornej misie OSN v Líbyi. V rokoch 2019 až 2023 pôsobil aj ako zástupca veliteľ EuroCorps.

## Zvrchovaný vojenský maltézsky rád
Josef Blotz vstúpil do Zvrchovaného vojenského Maltézskeho rádu v roku 1992 a od januára 2023 je členom Zvrchovanej rady. Za Hlavného špitálnika bol vymenovaný 18. februára 2025, keď vo funkcii nahradil Sandro De Franciscisa.

## Referencie

## Iné projekty

Kategória:Nemecké vojenské osobnosti
Kategória:Nemeckí generáli
Kategória:Vojenskí zamestnanci NATO
Kategória:Maltézski rytieri
CLP

**CLP** môže byť skratka pre:

* Country Liberal Party
* Commonwealth Liberal Party
* Clarks Point Airport
* Ciné Lumiére de Paris
Česko-slovenská hádzanárska liga žien 1991/92

**Česko-slovenská hádzanárska liga žien** v **sezóne 1991/92** bol jubilejný 40. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získal HK Slovan Duslo Šaľa pred obhajcom titulu z SK Slavia Praha. Pre Šaľu to bol druhý titul v histórii.

Po 9 rokoch sa v Bratislave odohral aj Česko-slovenský pohár, v ktorom zvíťazil tiež HK Slovan Duslo Šaľa po výhre nad SK Slavia Praha.

## Systém súťaže
Systém súťaže sa oproti minulej opäť menil. Súťaž sa skladala z troch častízákladnej, nadstavbovej a z play-off. Základná časť pozostávala z 22 kôl a každý s každým sa v nej stretol dvojkolovo doma a vonku. Najlepšie 4 družstvá po základnej časti postúpili do semifinále play-off. Duely play-off sa hrali na 3 vyhrané zápasy. Družstvá na 5. až 8. mieste odohrali skupinu o konečné umiestnenie hranú jednokolovo turnajovým spôsobom, pričom body zo základnej časti sa im do tabuľky nezapočítavali. Posledné 4 družstvá po základnej časti odohrali skupinu o konečné 9. až 12. miesto (o udržanie) systémom každý s každým dvojkolovo doma a vonku. Dve posledné družstvá z tejto skupiny zostúpili do svojich nižších národných súťaží (SNL, resp. ČNL).

## Účastníci

Poznámky:
* Klub TJ Družstevník Topoľníky zmenil názov na SC CO-Impex Topoľníky.
* Klub ZMDŽ Bratislava zmenil názov na BCT (Bratislavská cvernová továreň) Danubius Bratislava.

## Výsledky
### Základná časť

### Nadstavbová časť
;Skupina o 5.8. miesto
* turnaj v Prešove

;Skupina o 9.12. miesto

### Play-off
;Semifinále

;Play-off o 3. miesto

;Finále

Poznámka: Boldom sú označené zápasy prvého družstva hrané doma.

## Najlepšie strelkyne

## Diváci
Tabuľka ponúka iba zápasy hrané v dlhodobej časti, bez nadstavbovej časti a bez play-off:

V 16 zápasoch play-off prišlo 10 800 divákov, t. j. v priemere 675 divákov na zápas.

## Konečné umiestnenie

## Pozri aj
* Česko-slovenská hádzanárska liga mužov 1991/92
* Slovenská národná hádzanárska liga žien 1991/92

## Zdroje
* 
* 

Kategória:Česko-slovenská hádzanárska liga žien
Kategória:Hádzaná v 1991
Kategória:Hádzaná v 1992
Kategória:Šport v Česko-Slovensku v 1991
Kategória:Šport v Česko-Slovensku v 1992
Ulica Antona Durvaya

**Ulica Antona Durvaya** je ulica v Bratislava 
, v mestskej časti Petržalka, v miestnej časti Kapitulský dvor.

Ulica je pomenovaná po Antonovi Durvayovi.

## Blízke ulice
* Kopčianska ulica
* Ulica závodu Matador

## Referencie


## Externé odkazy
* ulica na mape

Kategória:Ulice v Petržalke
Pavlo Petrovyč Skoropadskyj

**Pavlo Petrovyč Skoropadskyj** (; * 15. máj 1873, Wiesbaden† 26. apríl 1945, Metten) bol ukrajinský aristokrat, vojenský vodca a štátnik, ktorý slúžil ako hajtman Ukrajinského štátu počas celého roku 1918 po štátnom prevrate 29. apríla toho istého roku. 14. decembra však abdikoval.

Narodil sa ako syn šľachtica a navštevoval Pážací zbor, z ktorého vyšiel ako dôstojník. Po službe v rusko-japonskej vojne bol povýšený do hodnosti plukovníka a neskôr v roku 1910 velil 20. fínskemu dragúnskemu pluku. Skoropadskyj bol v roku 1912 povýšený na generálmajora a pobočníka Mikuláša II. Počas prvej svetovej vojny sa stal generálporučíkom veliacim 34. armádnemu zboru.

Po februárovej revolúcii v ktorej vznikla Ústredná rada, začal Skoropadskyj ukrajinizovať svoj 34. armádny zbor, neskôr známy ako 1. ukrajinský zbor. S tichou podporou Nemeckej ríše Skoropadskyj zvrhol Ukrajinskú ľudovú republiku a založil Ukrajinský štát. Počas svojej vlády dal okupačným rakúskym a nemeckým silám väčšiu kontrolu nad Ukrajinou a zároveň apeloval na záujmy veľkých vlastníkov pôdy.

Odpor voči jeho vláde rástol, najmä medzi vidieckym obyvateľstvom, kvôli nútenému rekvírovaniu obilia nemeckými a rakúskymi vojskami, ktoré sa často správali násilne voči miestnym ukrajinským roľníkom. Po jeho kontroverznom vyhlásení, v ktorom proklamoval svoj cieľ pripojiť sa k federálnej únii s Bielym hnutím, ktoré bolo u mnohých Ukrajincov nepopulárne, vypuklo 14. novembra 1918 protihajtmanské povstanie, ktoré ho zbavilo moci a obnovilo skoršiu Ukrajinskú ľudovú republiku.

Napriek jeho krátkemu pôsobeniu vo funkcii hajtmana sa mu pripisuje založenie Národnej akadémie vied Ukrajiny, nadviazanie diplomatických vzťahov na medzinárodnej úrovni a obnovenie relatívneho mieru a poriadku uprostred širšej ruskej občianskej vojny.

## Rodokmeň

## Referencie

## Iné projekty

Kategória:Osobnosti z Wiesbadenu
Kategória:Vládcovia Ukrajiny
Kategória:Nemecké vojenské osobnosti
Kategória:Ruské vojenské osobnosti
Kategória:Ukrajinské vojenské osobnosti
Kategória:Ruskí generáli
Kategória:Ukrajinskí generáli
Kategória:Kozácke osobnosti
Kategória:Ukrajinskí politici
Kategória:Osobnosti ruskej občianskej vojny
Kategória:Panovníci, ktorí abdikovali
Kategória:Nositelia Radu svätého Vladimíra
Kategória:Nositelia Radu svätého Stanislava
Kategória:Nositelia Radu červenej orlice
Kategória:Nositelia Radu svätého Juraja (Rusko)
Kategória:Držitelia Radu svätej Anny
Kategória:Nemecké osobnosti ukrajinského pôvodu
Pisarzowa

**Pisarzowa** je dedina (pol. *wieś*) v Poľsku, v Malopoľskom vojvodstve v Limanowskom okrese, vo vidieckej obci Limanowa. Žije tu 2 128 obyvateľov (2025).

Dedina s rozlohou 1573 ha sa nachádza v nadmorskej výške 400750 m nad morom.

Cez dedinu prechádza železničná trať č. 104 (železničný tunel dlhý približne 4 km).

## Galéria

Súbor:Church of St. John the Evangelist in Pisarzowa 1.jpg|Kostol
Súbor:Church of St. John the Evangelist in Pisarzowa 4.jpg|interiér kostola
Súbor:Wielka Góra BW 34.jpg|pohľad na dedinu


## Referencie

## Iné projekty

## Zdroj

Kategória:Dediny v Poľsku
Kategória:Powiat limanowski
Tina Trstenjaková

**Tina Trstenjaková** (; * 24. august 1990, Celje) je slovinská džudistka. Na Letných olympijských hrách 2016 získala zlatú medailu, na Letných olympijských hrách 2020 striebornú.

## Životopis
Celý život trénuje v klube Judo Klub Z'Dezele Celje.

### Športová kariéra
Stala sa európskou (3x) aj svetovou šampiónkou (1x). Na Letných olympijských hrách 2016 v Rio de Janeiro získala zlatú medailu v kategórii do 63 kg, na Letných olympijských hrách 2020 v Tokiu striebornú v kategórii 63 kg. Po olympijských hrách 2020 ukončila súťažnú kariér a neskôr sa stala rozhodkyňou.

## Referencie

## Iné projekty

## Externé odkazy
* Tina Trstenjak na webe Medzinárodného olympijského výboru
* Tina Trstenjak na webe Medzinárodnej federácie džudo

Kategória:Osobnosti z Celje
Kategória:Slovinské džudistky
Kategória:Slovinskí olympionici
Kategória:Majsterky Európy v džude
Kategória:Majsterky sveta v džude
Kategória:Olympijskí víťazi v džude
Kategória:Strieborní olympijskí medailisti v džude
Kategória:Džudisti na Letných olympijských hrách 2016
Kategória:Džudisti na Letných olympijských hrách 2020
Kategória:Medailisti na Letných paralympijských hrách 2016
Kategória:Medailisti na Letných paralympijských hrách 2020
Česko-slovenská hádzanárska liga žien 1992/93

**Česko-slovenská hádzanárska liga žien** v **sezóne 1992/93** bol 41. ročník česko-slovenskej hádzanárskej ligy žien, najvyššej hádzanárskej súťaže žien v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra obhájil HK Slovan Duslo Šaľa pred SC CO-Impex Topoľníky a SK Slavia Praha. Pre víťaznú Šaľu to bol už tretí titul v histórii, pre druhé Topoľníky medailové umiestnenie po 8 rokoch.

Bol to posledný ročník česko-slovenskej ligy, po rozdelení federácie sa už od sezóny 1993/94 hrali na Slovensku a v Česku samostatné súťaže. Kompetencie riadenia súťaží zaniknutej Česko-slovenskej federácii hádzanej (ČSFH) po roku 1993 prevzali Slovenský zväz hádzanej a Český svaz házené. Namiesto Česko-slovenského pohára sa v oboch nových republikách odohrali samostatné pohárové súťaže.

## Systém súťaže
Systém súťaže sa oproti minulej opäť menil. Súťaž sa skladala iba z dlhodobej časti. Tá pozostávala z 22 kôl a každý s každým sa v nej stretol dvojkolovo doma a vonku. Pôvodne sa malo po základnej časti odohrať aj play-off pre 4 najlepšie družstva a nadstavbová časť o konečné umiestnenie, teda rovnaký hrací systém ako v minulom ročníku, v priebehu sezóny (november 1992) však z toho vzišlo, keď Rada ČSFH odsúhlasila ukončenie súťaže dlhodobou časťou. Kvôli rozdeleniu federálnej ligy žiadne družstvo do nižších súťaží nevypadlo. Na českej i slovenskej strane boli najvyššie súťaže doplnené družstvami z nižších národných súťaží (ČNL, resp. SNL).

## Účastníci

## Výsledky

## Najlepšie strelkyne

## Konečné umiestnenie

## Pozri aj
* Česko-slovenská hádzanárska liga mužov 1992/93
* Slovenská národná hádzanárska liga žien 1992/93
* Extraliga hádzanárok 1993/94

## Zdroje
* 
* 
*  

Kategória:Česko-slovenská hádzanárska liga žien
Kategória:Hádzaná v 1992
Kategória:Hádzaná v 1993
Kategória:Šport v Česko-Slovensku v 1992
Kategória:Šport na Slovensku v 1993
Eurylochos (vojvodca Ptolemaia IV.)

**Eurylochos** ( – *Eurylochos*; * 3. storočie pred Kr. – † po 217 pred Kr.) bol grécky vojvodca v službách egyptského kráľa Ptolemaia IV.

Pochádzal z Magnésie, pričom nie je jasné, či išlo o tesálsku oblasť alebo o maloázijské mesto Magnésia nad Maiandrom. V čase, keď sa kráľovskí ministri Sósibios a Agathokles rozhodli reorganizovať ptolemajskú armádu pred stretom so seleukovským kráľom Antiochom III. Veľkým, patril Eurylochos k dôstojníkom povereným výcvikom vojska.

Neskôr získal velenie nad elitnou jednotkou 3 000 mužov kráľovskej agémy. S týmto oddielom sa v roku 217 pred Kr. zúčastnil na kľúčovej bitke pri Rafii, v ktorej Egypťania dosiahli rozhodujúce víťazstvo. Hoci patril k vysokopostaveným stratégom, o jeho ďalšom osude sa antické pramene nezmieňujú.

## Referencie

## Literatúra
* Huss, Werner. *Ägypten in hellenistischer Zeit 332–30 v. Chr*. München: C. H. Beck, 2001. ISBN 3-406-47154-4.
* Polybius. *The Histories*. Preklad W. R. Paton. Cambridge: Harvard University Press, 2012. ISBN 978-0-674-99658-8.

## Pozri aj
* Ptolemaiovci
* Bitka pri Rafii

Kategória:Vojenské osobnosti starovekého Grécka
Kategória:Narodenia v 3. storočí pred Kr.
Kategória:Úmrtia v 2. storočí pred Kr.
Daniil Tarasov

**Daniil Tarasov** () môže byť:

* ruský hokejista (nar. 1991), pozri Daniil Vladimirovič Tarasov
* ruský hokejový brankár (nar. 1999), pozri Daniil Vadimovič Tarasov
Agéma

**Agéma** ( – *agéma*; doslova „to, čo vedie“ alebo „predvoj“) bol v starovekom Grécku a v helenistických ríšach elitný výberový oddiel vojska, ktorý spravidla slúžil ako osobná stráž panovníka alebo ako úderná jednotka na kľúčovom úseku bojiska.

## Pôvod a funkcia
Pôvodne sa tento termín používal v Sparte pre kráľovský oddiel zložený z 300 vybraných hoplitov. Skutočný význam však jednotka nadobudla v macedónskom vojsku. Za vlády Filipa II. a Alexandra Veľkého tvorila pešiu agému elitná časť zboru hypaspistov, zatiaľ čo jazdeckú agému predstavovala najprestížnejšia eskadra (*ilé*) hetajrov.

V macedónskej tradícii bola agéma rozpoznateľná podľa výnimočnej výstroje. Ich štíty bývali často bohato zdobené (bronzom alebo zlatom), čo ich vizuálne odlišovalo od bežných falangitov.

## Helenistické obdobie
V armádach diadochov sa agéma stala stálou profesionálnou zložkou kráľovskeho oddielu.

* *Ptolemajský Egypt:* V ptolemajskom vojsku existovala jazdecká aj pešia agéma. Pešia agéma bola tvorená 3 000 vybranými mužmi, ktorým v rozhodujúcej bitke pri Rafii (217 pred Kr.) velil stratégos Eurylochos.
* *Seleukovská ríša:* U Seleukovcov predstavovala agéma elitný zbor jazdy (často regrutovaný z Médov), ktorý sprevádzal kráľa. Počas vlády Antiocha III. bojovali títo jazdci ako ťažko obrnené katafrakty.

## Referencie

## Literatúra
* Hammond, Nicholas G. L. *The Macedonian State: Origins, Institutions, and History*. Oxford: Clarendon Press, 1989. ISBN 0-19-814883-6.
* Bar-Kochva, Bezalel. *The Seleucid Army: Organization and Tactics in the Great Campaigns*. Cambridge: Cambridge University Press, 1976. ISBN 0-521-20667-7.
* Sekunda, Nick. *The Army of Alexander the Great*. Oxford: Osprey Publishing, 1984. ISBN 0-85045-539-1.
* Connolly, Peter. *Greece and Rome at War*. London: Greenhill Books, 2006. ISBN 1-84176-359-8.

## Pozri aj
* Ptolemaiovci

Kategória:Vojenstvo v starovekom Grécku
Kategória:Staroveká Macedónia
Kategória:Vojenské jednotky
Ambrózov kanál

**Ambrózov kanál** je krátky vodný tok v Podunajskej pahorkatine na území okresu Trnava. Je to ľavostranný prítok Trnávky v povodí Dudváhu, má dĺžku približne 2 km a je tokom VII. rádu.

## Priebeh toku
Potok pramení na západe Podunajskej pahorkatiny, v jej podcelku Trnavská pahorkatina a geomorfologickej časti Podmalokarpatská pahorkatina, v lokalite Staré pasienky, v nadmorskej výške približne  Od prameňa v neveľkej močarine v poľnohospodársky využívanej oblasti tečie po celý čas západným smerom. Lemovaný úzkym pásom pobrežnej vegetácie vedie lokalitou Jelšový kruh. V strednej časti prijíma menší ľavostranný prítok a pokračuje málo zvlnenou pahorkatinou k obci Bíňovce. Na jej severnom okraji križuje cestu I/51 z Trnavy do Senice a popri ihrisku pokračuje na západ. Priberá pravostranný Františkov kanál, stáča sa mierne juhozápadným smerom a onedlho sa v nadmorskej výške približne  vlieva ľavostranne do riečky Trnávky. Potok patrí do povodia Dudváhu a Malého Dunaja, resp. do širšieho povodia rieky Váh. 

Ambrózov kanál pramení a takmer celou dĺžkou preteká hraničným územím obcí Bíňovce a Trstín v okrese Trnava v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Trnavská pahorkatina, Podunajská pahorkatina
* Podmalokarpatská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Malého Dunaja
Kategória:Vodné toky v okrese Trnava
Kategória:Trstín
Kategória:Bíňovce
Hamburger SV (ženy)

**Hamburger SV** je nemecký ženský futbalový klub z Hamburgu. 

## História
Ženský tím bol založený v roku 1970 a hral v Bundeslige od ročníka 2002/04 do 2011/12. V roku 2002 prehral vo finále Nemeckého pohára s 1. FFC Frankfurt 5:0. V sezóne 2010/11 dosiahol tím 4. miesto v Bundeslige, čo je ich najlepší výsledok. V máji 2012 oznámili zrušenie tímu a ich druhý tím sa stal prvým tímom v Regionalliga v sezóne 2012/13.

Po 4 rokoch v Regionalliga zostúpili do Verbandsliga po sezóne 2015/16. V sezóne 2018/19 sa im bez straty bodu podarilo vrátiť do Regionalliga a víťazstvom v kvalifikačnom kole proti ATS Buntentor. Ak keď sa im podarilo vyhrať Regionalliga Nord v sezóne 2021/22, v play-off o postup do 2. Bundesligy prehrali s 1. FFC Turbine Potsdam II. V sezóne 2022/23 opäť vyhrali Regionalliga Nord a v play-off o postup do 2. Bundesligy vyhrali oba zápasy proti Viktoria Berlin.

11. mája 2025 tím po 13. rokoch postúpil do Bundesligy, keď si zaistili umiestenie v prvej trojici tímov víťazstvom nad SC Freiburg II 3:0.

## Trénerský tím

## Káder

*hosťovanie z Bayer Leverkusen*

## Referencie

## Zdroj

Kategória:Ženské futbalové kluby v Nemecku
Kategória:Hamburger SV
Kostol svätej Notburgy

**Kostol svätej Notburgy** môže byť kostol:

* v Česku
** Kostol svätej Notburgy (Podbořanský Rohozec)

* v Nemecku
** Kostol svätej Notburgy (Viersen)

* v Rakúsku
** Kostol svätej Notburgy (Eben am Achensee)

Notburgy
Kostol svätej Notburgy (Podbořanský Rohozec)

**Kostol svätej Notburgy** je rímskokatolícky filiálny kostol zasvätený svätej Notburge v&nbsp;Podbořanskom Rohozci v&nbsp;okrese Louny. Od roku 1964 je chránený ako kultúrna pamiatka.

Jednoloďový barokový kostol stojí na návsi. Na východe je zakončený trojbokým presbytériom, ku ktorému v&nbsp;osi budovy prilieha obdĺžna sakristia. Nad presbytériom čnie malá sanktusová veža. V&nbsp;západnom priečelí s&nbsp;jednoducho vykrajovaným štítom sú výklenky so sochami svätého Prokopa a&nbsp;svätého Izidora. Stropy sú ploché a&nbsp;zdobené štukatúrovými zrkadlami.

Vnútorné vybavenie tvorí ľudový barokový oltár z&nbsp;osemnásteho storočia. Zdobia ho sochy svätcov a&nbsp;točené stĺpy po stranách. Vo výklenkoch stoja barokové sochy svätého Júdu Tadeáša, svätého Vavrinca a&nbsp;svätého Egídia.

## Referencie

## Iné projekty

## Externé odkazy
* Bohoslužby v kostelo sv. Notburgy, Podbořanský Rohozec (katalóg biskupstva litoměřického)

## Zdroj

Notburgy, Podbořanský Rohozec
Notburgy, Podbořanský Rohozec
Podbořanský Rohozec
Kategória:Kultúrne pamiatky v Úsťanskom kraji
Súľovské skaly (národná prírodná rezervácia)

**Súľovské skaly** sú národná prírodná rezervácia v správe štátnej ochrany prírody Strážovské vrchy.

Nachádza sa v katastrálnom území obcí Súľov-Hradná, Hlboké nad Váhom, Jablonové, Bytča, Predmier a Paština Závada v okresoch Bytča a Žilinav Žilinskom kraji. Územie bolo vyhlásené v roku 1973 na rozlohe 543,23 ha s ochranný pásmom 281,77 ha. Na území rezervácie platí 5. stupeň ochrany. Nachádza sa v Chránenej krajinnej oblasti Strážovské vrchy.

Predmetom ochrany je: *Skalnatá tiesňava s význačnými morfologickými útvarmi a so vzácnou flórou a faunou. Sú tvorené bazalným paleogénnym zlepencom, miestami až niekoľko 100 m hru-bým. Rastlinstvo a živočíšstvo predstavuje zmes teplomilných a montánnych druhov.*

## Referencie

## Pozri aj
* Súľovské skaly

## Iné projekty

## Externé odkazy
* 
* Chránené územia – Štátna ochrana prírody Slovenskej republiky
* Poloha na turistickej mape

Kategória:Národné prírodné rezervácie v Žilinskom kraji
Kategória:Chránené územia v okrese Bytča
Kategória:Chránené územia v okrese Žilina
Kategória:Chránená krajinná oblasť Strážovské vrchy
Kategória:Súľovské vrchy
Kategória:Bytča
Kategória:Hlboké nad Váhom
Kategória:Jablonové (okres Bytča)
Kategória:Predmier (okres Bytča)
Kategória:Súľov-Hradná
Kategória:Paština Závada
Svätý Prokop

**Svätý Prokop** môže byť:

* sv. Prokop Palestínsky (aj zo Skythopolisu či z Kaisareie/Cézarey/Caesarey), kresťanský svätec a mučeník († 303)
* sv. Prokop z Dekapolisu, svätec a mních († 741)
* sv. Prokop z Taorminy, biskup z Taorminy a mučeník († cca 906)
* sv. Prokop zo Sázavy, český svätec a pustovník, zakladateľ Sázavského kláštora a jeho prvý opát († 1053)
* sv. Prokop z Usťugu (aj z Lübecku), ruský svätec, jurodivý, taumaturgos († 1303)
* sv. Prokop z Viastku, jurodivý († 1627)

Kategória:Rozlišovacie stránky – Osobnosti
Krupica

**Krupica** môže byť:

* nahrubo zomletá múka z obilnín, obyčajne z pšenice alebo raže
* kaša / krupicová kaša
* potok v okrese Trnava, pozri Krupica (potok)
Linda Nedbalová

**Linda Nedbalová** (* 1976, Praha) je česká vedkyňa zaoberajúca sa výskumom Antarktídy, známa svojou prácou o snežných riasách.

## Život a vzdelanie
Nedbalová sa narodila v roku 1976 v Prahe. V roku 2000 získala magisterský titul z Prírodovedeckej fakulty Karlovej univerzity v Prahe. Neskôr v roku 2007 získala Ph.D. z tej istej fakulty. Jej dizertačná práca nesie názov *Fytoplankton acidifikovaných jezer: struktura, funkce a odpověď na zotavování ekosystému*.

## Kariéra
Nedbalová začala svoju kariéru ako výskumníčka na Ústave experimentálnej botaniky Akademie věd České republiky v Třeboni a na Katedre ekologie Karlovej univerzity v Prahe, kde je aktuálne docentkou. Nedbalová bola súčasťou polárneho výskumu od roku 2008, kedy sa zúčastnila expedície na novo otvorenú vedeckú stanicu Johanna Gregora Mendela na ostrove Jamesa Rossa. V roku 2011 získala prestížne ocenenie Akademie věd České republiky pre mladých vedcov a vedkyne za jej prácu na snežných riasach.

Počas dvoch po sebe idúcich expedíciách do Antarktídy vykonala priekopnícky limnologický výskum spolu s Josefom Elsterom na polostrove Ulu a Clearwater Mesa. Okrem prvotnej charakteristiky okolia jazera získali počas tohto výskumu, ktorý prebehol v spolupráci s Bartom van de Vijverom a Jiřím Komárkom, dôležité výsledky taxonómie, ekológie, ekofyziológie a biogeografie antarktických siníc, rozsievok a zelených rias. Nedávno sa stala členkou skupiny Ekológie kryosféry na Karlovej univerzite.

Okrem jej vedeckých výskumných publikácií je autorkou kapitol v monografiách, populárno-vedeckých článkov, správ z expedícií z Antarktídy a textov o ekosystémoch jazier na ostrove Jamesa Rossa.

## Ocenenia
V roku 2011 získala Nedbalová cenu Akademie věd České republiky pre mladých vedeckých pracovníkov za vynikajúce výsledky.

## Referencie

## Iné projekty

## Zdroj

Kategória:Českí biológovia
Kategória:Českí botanici
Kategória:Absolventi Prírodovedeckej fakulty Karlovej univerzity
Kategória:Osobnosti z Prahy
Nicolas Vauquelin

**Louis Nicolas Vauquelin** bol francúzsky farmaceut a chemik, ktorý objavil prvky chrom (1797) a beryl (1798).  Narodil sa 16. mája 1763 v Saint-André-d'Hébertot v Normandii a zomrel 14. novembra 1829 na mieste svojho narodenia. Počiatky svojej kariery začal ako laborant v apotéke v Rouenu, kde sa stretol s chemikom Antoine-François de Fourcroy, ktorý ho zaujal a prijal do svojho laboratória. V roku 1797 izoloval chrom z červeného oloveného rudy z Sibírie, ktorú nazýval *crocoite*, a pomenoval ho podľa farby jeho zlúčenín – „chrom“ (z gréckeho *chroma*, farba). V rovnakom roku objavil berylium v mineráli beryl, ktorý pôvodne nazval „glucinum“ kvôli sladkému chuti jeho zlúčenín, neskôr premenované na beryl.https://www.britannica.com/biography/Nicolas-Louis-Vauquelinhttps://www.doublestonesteel.com/blog/metal-blog/the-origins-and-applications-of-chromium/attachment/the-origins-and-applications-of-chromium_02/

## Referencie
Medzinárodné letisko Tartu

**Medzinárodné letisko Tartu** () (IATA: **TAY**, ICAO: **EETU**) je letisko v Reole, Ülenurme, asi 11 kilometrov juhojuhozápadne od Tartu, druhého najväčšieho mesta v Estónsku. Taktiež sa nazýva **letisko Ülenurme** podľa obce poblíž. Blízko letiska prechádza cesta Tallinn-Tartu-Võru-Luhamaa (E263).

## História
Letisko bolo otvorené 15. mája 1946. V roku 1981 bol vybudovaný nový terminál a taktiež boli vylepšená ranvej a prístup pre taxi. Od roku 2005 je letisko prevádzkované medzinárodným letiskom Tallinn. V roku 2009 bola ranvej predĺžená na 1 799 m.

Okrem komerčných letov pre pasažierov tvoria veľkú časť letovej prevádzky na letisku v Tartu trénovacie lety Estónskej leteckej akadémie, ktorá sa nachádza hneď vedľa letiska. Taktiež sem lietajú lety z Univerzitnej nemocnice v Tartu.

## Letecké spoločnosti a destinácie
Po tom, čo spoločnosť Finnair prestala lietať do Tartu v októbri 2022, neexistovali žiadne komerčné lety do Tartu. V marci 2024 však začala spoločnosť Finnair túto linku do Helsínk znovu prevádzkovať. O mesiac na to bola prevádzka na jeden mesiac prerušená kvôli ruskému narušovaniu GPS. Letisko totiž vyžaduje družicovú navigáciu počas počiatočného približovania pri pristávaní lietadiel. Počas prvého roku po obnovení letovej prevádzky do Helsínk cestovalo cez letisko v Tartu 37 369 pasažierov.

## Pozemná preprava
### Autobus
Spojenie do Tartu zabezpečuje spoj E1. V prípade skorých ranných a neskorých večerných letov možno využiť spoj z mestskej časti Annelinna cez Kesklinn (centrum Tartu) na letisko a naspäť. Počas dňa jazdia spoje len medzi centrom mesta a letiskom. Okrem toho možno použiť regionálny autobus 323 zo stanice v Tartu do Otepää, ktorý zastavuje na letisku.

### Auto
Pobliž letiska sa nachádza európska cesta 263, ktorá vedie trasou Tallinn-Tartu-Võru-Luhamaa. Taktiež možno využiť oficiálnu taxislužbu a nestrážené parkovisko, ktoré má 60 miest.

## Referencie

## Pozri aj
* Estónska letecká akadémia
* Estónske letecké múzeum
* Letecká základňa Raadi

## Externé odkazy
* 

## Zdroj

Tartu
Kategória:Doprava v Tartu
Kategória:Vzniklo v 1946
Belucha

**Belucha** () (, ) je najvyšší vrch pohoria Altaj. Nachádza sa na hraniciach Kazachstanu a Ruska.

## Opis
Vyšší je východný vrchol, západný má nadmorskú výšku . Približne  potvrchu tvoria ľadovce. Prominencia vrchu je 3343 m.

## Galéria

Súbor:Jezero Akkem a masív Běluchy.jpg|Jazero Akkem a masív Beluchy
Súbor:BelukhaTop.jpg|Vrchol


## Referencie

## Iné projekty

Kategória:Najvyššie vrchy štátov
Kategória:Vrchy v Kazachstane
Kategória:Vrchy v Rusku
Kategória:Štvortisícovky v Kazachstane
Kategória:Štvortisícovky v Rusku
Zlatá lopta FIFA 2012

Víťaz ceny **Zlatá lopta FIFA 2012** (fr. *FIFA Ballon d’Or 2012*) bol vyhlásený na slávnostnom odovzdávaní cien, ktoré sa konalo v Zürichu vo Švajčiarsku 7. januára 2013. Ocenenie získal už štvrtý rok po sebe hráč FC Barcelona, Argentínčan Lionel Messi.

Cenu FIFA pre hráčku roka získala po prvýkrát Američanka Abby Wambachová. Ocenenie pre trénera roka získal Vicente del Bosque tréner španielskej futbalovej reprezentácie a cenu pre tréner roka v ženskej kategórii získala Pia Sundhageová, trénerka americkej futbalovej reprezentácie. Cenu FIFA Puskás (gól roka) získal slovák Miroslav Stoch, cenu prezidenta FIFA získal Franz Beckenbauer a cenu FIFA za fair play získal Uzbecký futbalový zväz.

Do svetovej jedenástky FIFA/FIFPro bolo vybraných päť hráčov z FC Barcelony, päť hráčov z Real Madrid CF a jeden hráč z Atlético Madrid, pričom všetkých 11 hráčov pochádza z klubov La Ligy.

## Mužská kategória

### Najlepší hráč

File:2026 Lionel Messi (cropped).jpg|thumb|upright|1. miesto – Lionel Messi
File:Cristiano Ronaldo after 2018 UEFA Champions League Final.jpg|thumb|upright|2. miesto – Cristiano Ronaldo
File:Andrés Iniesta in Spain-Iran press conference 2018-06-19.jpg|thumb|upright|3. miesto – Andrés Iniesta


**Nasledujúcich 20 hráčov bolo tiež nominovaných na víťazstvo FIFA Ballon d'Or 2011:**

## Ženská kategória

### Najlepšia hráčka

File:Abby Wambach at White House 01.jpg|thumb|upright|1. miesto – Abby Wambachová
File:Brasília - DF (5765889453) (cropped).jpg|thumb|upright|2. miesto – Marta
File:Alex Morgan (cropped).jpg|3. miesto – Alex Morganová


O cenu sa uchádzalo aj týchto sedem hráčok:

## Tréner roka FIFA pre mužský futbal

## Tréner roka FIFA pre ženský futbal

Zdroj:

## [[Cena Ferenca Puskása]]

## [[Svetová jedenástka FIFA FIFPro]]

Toto bolo prvýkrát, keď všetkých jedenásť hráčov FIFPro World XI pochádzalo z tej istej ligy (La Liga).

## Prezidentská cena FIFA

*  Franz Beckenbauer 

## Cena FIFA za fair play
*  – Uzbecká futbalová federácia 

## Referencie

## Externé odkazy
* Zlatá lopta FIFA 2012výsledky hlasovania (PDF)
* [Hlasy kapitánov, trénerov a médii FIFA 2012](https://web.archive.org/web/20130109202156/http://www.fifa.com/mm/document/ballond%27or/playeroftheyear(men)/01/98/07/84/fboawardmenplayer2012-bycountry.pdf) (PDF)
* [Hlasy kapitániek,trénerov a médii FIFA 2012](https://web.archive.org/web/20130117234021/http://www.fifa.com/mm/document/ballond%27or/playeroftheyear(women)/01/98/08/17/fboawardwomenplayer2012-bycountry.pdf) (PDF)
**Tréneri:**
* [Hlasy kapitánov, trénerov a médii FIFA 2012](https://web.archive.org/web/20130117234220/http://www.fifa.com/mm/document/ballond%27or/coachoftheyear(men)/01/98/08/05/fboawardmencoach2012-bycountry.pdf) (PDF)
* [Hlasy kapitániek,trénerov a médii FIFA 2012](https://web.archive.org/web/20130117234247/http://www.fifa.com/mm/document/ballond%27or/coachoftheyear(women)/01/98/08/29/fboawardwomencoach2012-bycountry.pdf) (PDF)

## Zdroj

Kategória:Zlatá lopta
Kategória:Futbal v 2012
Krupica (potok)

**Krupica** je vodný tok v Podunajskej pahorkatine na území okresu Trnava. Je to pravostranný prítok Krupského potoka v povodí Dudváhu, má dĺžku približne 6 km a je tokom VIII. rádu.

## Priebeh toku
Potok pramení na západe Podunajskej pahorkatiny, v jej podcelku Trnavská pahorkatina a geomorfologickej časti Podmalokarpatská pahorkatina, v lokalite Prekážka, v nadmorskej výške približne  Od prameňa v blízkosti cesty II/502 a ňou prechádzajúcej Malokarpatskej cyklomagistrály východne od Trstína, tečie južným smerom. Lemovaný vyššou vegetáciou vedie poľnohospodársky využívanou, mierne zvlnenou pahorkatinou do lokality Zábrežie. Priberá ľavostranný prítok a mierne juhovýchodným smerom pokračuje ďalej bez významnejších prítokov cez lokalitu Božie muky. Na dolnom toku v lokalite Cvik pretína cestu z Dolnej do Hornej Krupej a onedlho sa v rozsiahlejšom poraste, nad Dolnou Krupou, v nadmorskej výške približne  vlieva pravostranne do Krupského potoka, prítoku Blavy. Potok patrí do povodia Dudváhu a Malého Dunaja, resp. do širšieho povodia rieky Váh. 

Krupica pramení a na hornom toku preteká územím Trstína, následne vedie hranicou obcí Horná Krupá a Bíňovce a napokon pokračuje katastrom obce Dolná Krupá v okrese Trnava v Trnavskom kraji.

## Referencie

## Pozri aj
* Zoznam vodných tokov v povodí Váhu 
* Trnavská pahorkatina, Podunajská pahorkatina
* Podmalokarpatská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Povodie Malého Dunaja
Kategória:Vodné toky v okrese Trnava
Kategória:Trstín
Kategória:Bíňovce
Kategória:Dolná Krupá
Kategória:Horná Krupá
Hlavný špitálnik (Maltézsky rád)

**Hlavný špitálnik** (, ) je jedným zo štyroch vysokých úradov Zvrchovaného vojenského maltézskeho rádu. Povinnosti Hlavného špitálnika sú stanovené v článku 155 Ústavnej charty Rádu.

Hlavný špitálnik v sebe spája úrady ministra zdravotníctva, ministra sociálnych vecí, ministra humanitárnej činnosti a ministra medzinárodnej spolupráce. Koordinuje a dohliada na prácu priorstiev a národných asociácií po celom svete a ďalších štruktúr rádu zapojených do charitatívnych a sociálnych iniciatív a zabezpečuje uplatňovanie kresťanských princípov.

Hlavnému špitálnikovi pomáha Rada zložená zo zástupcov všetkých územných regiónov, v ktorých Maltézsky rád pôsobí.

## Referencie

## Iné projekty

## Pozri aj
* Zvrchovaný vojenský maltézsky rád

Kategória:Rád maltézskych rytierov
Ondrej Rakúsky

**Ondrej Rakúsky** (, * 15. jún 1558, Březnice – † 12. november 1600, Rím) bol rakúsky arcivojvoda a kardinál z rodu Habsburgovcov. Pôsobil ako biskup v Kostnici a Brixene.

## Život
Narodil sa na zámku Březnice ako syn tirolského grófa Ferdinanda a jeho morganatickej manželky Filipíny Welserovej.

Bol tiež jedným z kandidátov na miesto olomouckého biskupa.
vľavo|náhľad|Biskupský palác v Brixene
V roku 1591 bol menovaný do funkcie brixenského kniežaťa-biskupa a z tejto pozície v roku 1595 zahájil rozsiahly projekt prestavby brixenskej biskupskej rezidencie na prepychové sídlo. Projektom bol poverený dvorný architekt Alberto Lucchesa, ktorý vypracoval neskoro renesančný projekt v talianskom štýle.

Arcivojvoda Ondrej Rakúsky zomrel dňa 12. novembra 1600 v Ríme. Bol pochovaný v rímskom kostole Santa Maria dell’Anima.

## Rodokmeň

## Referencie


## Literatúra
* 
* Breitenbacher Antonín, *Kandidatura kardinála Ondřeje Rakouského na biskupství olomoucké*, ČMM 32 (1908) 43-64.
*  Eduard Widmoser, *Kardinal Andreas von Österreich, Markgraf von Burgau (1558-1600)*, in: Lebensbilder aus dem Bayerischen Schwaben, Bd. 4, München 1955, S. 249–259.
*  Margot Rauch, *Karl von Burgau und Kardinal Andreas von Österreich*, in: Philippine Welser & Anna Caterina Gonzaga – die Gemahlinnen Erzherzog Ferdinands II. Ausstellungskatalog. Innsbruck 1998, 22, Kat.-Nr. 6.
*  Margot Rauch, *Kardinal Andreas von Österreich*, in: Ambras – Das Schloss der Philippine Welser. Dauerpräsentation. Innsbruck 2007.

## Iné projekty

## Externé odkazy
* Ondřej Rakouský – biografický medailon na stránkach Salvadora Mirandu

## Zdroj
* 
* 

Kategória:Rakúski kardináli
Kategória:Rakúski rímskokatolícki biskupi
Kategória:Habsburgovci
Kategória:Biskupi Kostnickej diecézy
Kategória:Biskupi Bolzansko-brixenskej diecézy
Kategória:Kardinál protektor
Melchior Klesl

**Melchior Klsol** alebo ***Khlesl*** či ***Klesel*** (* 19. február 1552, Viedeň – † 18. september 1630, Viedenské Nové Mesto) bol kardinálom, biskupom viedenským a kancelárom Mateja II.

## Stručný životopis
Bol známym konvertitou ku katolicizmu. Po štúdiách, na ktorých sa obrátil, sa r. 1579 stal kňazom, prepoštom viedenskej katedrálnej kapituly a kancelárom univerzity. Roku 1588 bol menovaný administrátorom diecézy Viedenské Nové Mesto, roku 1598 menovaný biskupom viedenským, ale pápežské potvrdenie získal až r. 1613.

Jeho vymenovanie biskupom vo Viedni prebehlo v období veľkých nádejí v Prahe, Viedni a Grazi, že katolícky rod Habsburgovcov znovu upevní svoje postavenie voči protestantskej opozícii v rámci habsburskej monarchie; Klesl bol zástancom konfrontácie s touto opozíciou. Medzitým sa zostril Bratský spor – boj medzi cisárom Rudolfom II. a jeho bratmi o nástupníctvo v habsburskej monarchii a ríši. Najmä ambície Mateja stať sa cisárom poskytli Kleslovi príležitosť posilniť svoj vplyv na dvore vo Viedni.

Pavol V. ho menoval kardinálom in pectore už r. 1615, ale uverejnil svoje rozhodnutie až v apríli 1616. Arcivojvodovia Ferdinand Štajerský a Maximilián ho pre podozrenie z prílišne protestantizmu naklonenej politiky zajali a uväznili v Tirolsku, odkiaľ si ho vyžiadal Gregor XV., ktorý mu určil domáce väzenie v Anjelskom hrade, odkiaľ bol prepustený r. 1623, ale v Ríme zostal až do r. 1627, kedy sa vrátil do svojej diecézy.

Pochovaný je v biskupskej krypte Dómu svätého Štefana vo Viedni. Jeho srdce bolo pochovan samostatne v Katedrále vo Viedenskom Novom Meste.

## Literatúra
* Monika Berthold: *Kardinal Khlesl a Publizist und in der Publizistik seiner Zeit* . Wien Diss. 1967
* Rudolf John Schleich: *Melchior Khlesl a Habsburg Bruderzwist. 1605 – 1612* . Phil. Diss. New York 1968. (Ann Arbor, Michigan 1968. Univ. Microfilms)
* Joseph von Hammer-Purgstall: *Khlesl's, des Cardinals, Directori des geheimen Cabinetes Kaiser Mathias, Leben* . 4 zväzky. Wien 1847
* Ritter, heslo ''Klesl Melchior'', *Allgemeine Deutsche Biographie* 16, Duncker & Humblot, Leipzig 1882, S. 167–178.

## Iné projekty

## Zdroj
* 
* 

Kategória:Osobnosti z Viedne
Kategória:Rakúski kardináli
Kategória:Rakúski rímskokatolícki biskupi
Kategória:Biskupi Viedenskej diecézy
Kategória:Osobnosti tridsaťročnej vojny
Kategória:Pochovaní v katedrále svätého Štefana vo Viedni
Iguala

**Iguala** je mesto v štáte Guerrero v Mexiku. V roku 2020 malo 132 854 obyvateľov.

## Geografia
Mestom preteká rieka Cocula.

## Dejiny
Iguala bola osídlená v roku 1750.

## Ekonomika
V meste je hutnícky, petrochemický a potravinársky priemysel ako aj menšie podniky. Mesto je (bývalé) stredisko banskej oblasti a obchodné centrum poľnohospodárskej oblasti.

## Doprava
Mesto leží na diaľnici Mexiko – Acapulco de Juárez. Pripojené je na železnicu a leteckú dopravu.

## Galéria

Súbor:San Francisco de Asis.JPG|Kostol sv. Františka Assiského
Súbor:Iguala._Birthplace_of_the_mexican_flag_-_panoramio.jpg|Oblúk na pamiatku mexickej vlajky


## Referencie

## Iné projekty

Kategória:Mestá v Mexiku
Kategória:Sídla v štáte Guerrero